технологиите процедури за предоставяне на безвъзмездни средства или мултитехнологични процедури за предоставяне на безвъзмездни средства периодите на изпълнение може да бъдат еднакви за всички технологии, с цел да бъдат избрани проектите и технологиите с най-кратки срокове на реализация, без да е налице дискриминация спрямо някои технологии, за които се изискват по-продължителни периоди на изпълнение.
 3.Периодите на изпълнение са еднакви за всички държави членки, освен ако Комисията заключи въз основа на обосновани изключения, като ограничаване на системните недостатъци за проекти, осъществявани в конкретна държава, че са уместни специфични за съответната държава периоди на изпълнение.
 ГЛАВА III
 Координация на подпомагането
 Член 24
 Комбинирано финансиране и координация на подпомагането между механизма за финансиране и други инструменти на Съюза и национални инструменти
 1.Проектите може да бъдат финансирани чрез комбинирано финансиране от механизма или от други програми и/или инструменти на Съюза или национални, публични или частни програми и/или инструменти доколкото тези национални публични механизми са в съответствие със законодателството в областта на държавната помощ и едни и същи разходи не са финансирани два пъти от бюджета на Съюза.
 2.За целите на параграф 1:
 а)работните програми и процедурата за предоставяне на безвъзмездни средства на механизма може да се координират, включително чрез графика и процеса на подаване на заявления и мониторинга, с работните програми на други фондове на Съюза или национални фондове;
 б)комбинацията от подпомагане от механизма и от други инструменти или програми на Съюза не надвишава общите разходи по проекта;
 в)в рамките на даден проект финансирането от механизма не се комбинира с финансирането от схеми за подпомагане, предоставено от държавите членки, които биха финансирали същите допълнителни единици;
 г)сумата на подлежащата на връщане подкрепа и неподлежащата на връщане подкрепа за даден проект съгласно член 5, параграф 2, независимо дали е от Съюза, или е национална, и независимо дали е публична, или частна, не надвишава общите разходи по проекта;
 д)подлежащата на връщане подкрепа от инструменти или програми на Съюза за даден проект не се използва за предварително финансиране на безвъзмездни средства от механизма за същия проект;
 е)безвъзмездните средства от механизма за даден проект не се използват за възстановяване на подлежаща на връщане подкрепа от инструменти или програми на Съюза за същия проект.
 ГЛАВА IV
 Плащания от държавите членки в механизма и разпределение на статистическите ползи
 Член 25
 Плащания от държавите членки с финансово участие
 Въз основа на обвързващия ангажимент на държавите членки с финансово участие съгласно член 10 Комисията издава дебитно известие за държавите членки с финансово участие. Държавите членки прехвърлят плащането в сметката, посочена в дебитното известие в рамките на определения в него срок.
 Член 26
 Разпределение на статистическите ползи за държавите членки
 1.Въз основа на възобновяемата енергия, произведена по проекти, получаващи подпомагане чрез безвъзмездни средства, финансирани изключително от плащанията от държавите членки чрез механизма, се разпределят статистически ползи за участващите държави членки в съответствие с член 7 от Директива (ЕС) 2018/2001 и в съответствие с условията, установени в поканата за представяне на предложения.
 2.Възобновяемата енергия, произведена по проекти, получаващи подпомагане чрез безвъзмездни средства, финансирани изключително от средствата от фондовете на ЕС или частни приноси, не се